Document ID: 31996R1890

Nariadenie Komisie (ES) č. 1890/96
z 30. septembra 1996,
ktoré mení a dopĺňa nariadenie (ES) číslo 3223/94 o podrobných pravidlách pre uplatňovanie dovozných úprav pre ovocie a zeleninu
KOMISIA EURÓPSKEHO SPOLOČENSTVA,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1035/72 z 18. mája 1972, o spoločnej organizácii trhu s ovocím a zeleninou [1], naposledy zmeneným a doplneným nariadením Komisie (ES) č. 1363/95 [2], a najmä na jeho článok 23 (2),
keďže nariadenie Komisie (ES) č. 3223/94 z 21. decembra 1994 [3], naposledy zmenené a doplnené nariadením (ES) č. 2933/95 [4], stanovuje podrobné pravidlá pre uplatňovanie dovozných úprav pre ovocie a zeleninu;
keďže priemerné charakteristické ceny produktov dovážaných z tretích krajín nemôžu byť považované za významné na úrovni spoločenstva, ak zodpovedajú množstvám menším ako jedna tona; keďže preto nie je žiadna potreba, aby členské štáty oznámili tieto ceny Komisii;
keďže tam, kde štandardná dovozná hodnota pre produkt daného pôvodu sa aplikovala nezmenená počas siedmych dní, dovozy tohto produktu môžu byť považované za dočasne uzavreté; keďže uvedená hodnota by preto mala byť vymazaná;
keďže nariadenie (ES) č. 3223/94 stanovilo stroje na zaznamenávanie cien na zastupiteľných trhoch s ohľadom na stanovenie štandardnej dovoznej hodnoty na určenie hodnoty produktov dovážaných na odoslanie so zreteľom na ich colnú klasifikáciu; keďže v súlade s nariadením Komisie (ES) č. 1558/96 [5] hrušky a slivky pochádzajúce z pričlenených krajín strednej Európy dovážané na spracovanie, samostatné ceny sa uplatňujú počas špecifických období pre rok 1996; keďže pre tieto produkty, ktoré nie sú predané formou zásielky na zastupiteľné trhy, mechanizmus na priame zaznamenávanie cien môže byť uskutočňovaný na ich colnú klasifikáciu; keďže uvedený mechanizmus môže zahŕňať len colnú klasifikáciuproduktov, ktorých sa to týka, buď na základe ceny F.O.B. (free on board - záväzok dodať objednaný tovar na palubu lode či iný dopravný prostriedok) týchto produktov plus náklady na poistenie a dopravu ku hraniciam colného územia Spoločenstva, alebo colnú hodnotu na ktorú sa vzťahuje článok 30 c) Nariadenia Rady (ES) č. 2913/92 z 12. októbra 1992 zriaďujúceho Colný zákonník spoločenstva [6], zmenené a doplnené nariadením Komisie (EHS) č. 2454/93 [7];
keďže opatrenia stanovené v tomto nariadení sú v súlade so stanoviskom Riadiaceho výboru pre ovocie a zeleninu,
PRIJALA TOTO NARIADENIE:
Článok 1
Nariadenie (ES) číslo 3223/94 sa mení a dopĺňa takto:
1. k článku 2 (1) je pridaný nasledujúci pododsek:
"V prípadoch, kde celkové množstvá na ktoré sa vzťahuje b) sú menšie ako jedna tona, zodpovedajúce ceny nebudú predložené Komisii".
2. nasledujúci pododsek je pridaný k článku 4 (4):
"Prestanú sa uplatňovať, avšak v prípadoch, kde žiadna priemerná charakteristická cena nebola predložená Komisii počas siedmich nasledujúcich dní."
3. Príloha je nahradená prílohou k tomuto nariadeniu.
Článok 2
Toto nariadenie nadobúda účinnosť tretí deň po jeho publikovaní v Úradnom vestníku Európskych spoločenstiev.
Toto nariadenie je záväzné v celom svojom rozsahu a priamo uplatniteľné vo všetkých členských štátoch.
V Bruseli 30. septembra1996

Labels: 2
3
17